یاریگا
گۆڤاری (فرانس فوتبۆڵ)ی فەرەنسی وادەی دابەشکردنی خەڵاتی تۆپی زێڕینی بۆ ساڵی 2017 ئاشکرا کرد، کە بە (بالۆن دۆر) ناسراوە , ساڵانە ئەنجام دەدرێت و لەگەڵ خەلاتەکانی فیفا جیاوازی هەیە.
بەگوێرەی گۆڤارەکە مەڕاسیمی بالۆن دۆری ئەم ساڵ لە شەوی 7 مانگی 12 ی داهاتوو ئەنجام دەدرێت، کە تییدا ڕکابەری نێوان کریستیانۆ رۆنالدۆ و مێسی و نێیمار جۆنیۆ زۆر بەهێزە، بەڵام یاریزانە پورتوگالییەکە بەهۆی بەدەستهێنانی چامپیۆنزلیگ و سوپەری ئەوروپا و ئیسپانیا لەگەڵ ڕیاڵ مەدرید چانسی بەهێزی هەیە بۆ ئەوەی ژمارەی تۆپە ئاڵتوونیەکانی بۆ 5 تۆپ بەرز بکاتەوە ، ڕیکۆردەکەی مێسی ئەستێرەی بارسێلۆنا هاوتا بکاتەوە.
ئاشکرایە کە(ڕۆنالدۆ) بالۆن دۆری پارساڵیشی دەستەبەر کرد، دوای ئەوەی لەگەڵ ریاڵ مەدرید چامپیۆنزلیگ وسوپەری ئەوروپای برد و دواتریش لەگەڵ هەڵبژاردەی پورتوگال توانی یۆرۆ بباتەوە.